Държавен вестник, бр. 56, 2022 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  56
такива съдилища в разпоредбата на чл. 119, 
ал. 3 от Основния закон.
Специализираното правосъдие е изрично 
предвидено в действащата Конституция чрез 
посочването в чл. 119, ал. 1 на военните съди-
лища и на ВАС, както и чрез прогласената в 
чл. 119, ал. 2 възможност по преценка на зако-
нодателя със закон да бъдат създавани и други 
специализирани съдилища. Това разбиране е 
утвърдено и в практиката на Конституционния 
съд, който още през 1994 г. приема в Решение 
№ 5 от 1994 г. по к. д. № 3/1994 г., че Основният 
закон изрично предвижда възможност да се съз-
дават специализирани съдилища, непосочени в 
първата алинея на чл. 119 от Конституцията. 
Конституционният съд е извел в практиката си 
и техните основни характеристики и посочва, 
че „специализираните съдилища са част от це-
локупната съдебна система. Те не са съдилища 
само от функционално гледище, т.е. защото са 
им възложени правораздавателни функции, а 
съдилища и от организационно гледище, защото 
за съдиите в тях важат същите изисквания за 
статут, които важат и за общите съдилища“ 
(Решение № 22 от 1998 г. по к. д. № 18/1998 г.). 
Съгласно чл. 126, ал. 1 от Конституцията 
структурата на прокуратурата е в съответ-
ствие с тази на съдилищата, което означава 
задължително създаване на прокуратури, съ-
ответстващи по вид и степен на съдилищата, 
изброени в чл. 119, ал. 1 от Конституцията. 
Към създадените със закон специализирани 
съдилища по чл. 119, ал. 2 от Основния закон 
е предоставена възможност по преценка на 
законодателя да бъдат създавани специализи-
рани прокуратури (Решение № 2 от 2017 г. по 
к. д. № 13/2016 г.). 
В рамките на съдебната власт специализи-
раните съдилища не формират единно цяло, а 
съобразно предоставената им компетентност 
се обособяват в отделни самостоятелни под-
системи: административно правосъдие, военни 
съдилища и – до приемането на оспорения в 
настоящото производство ЗИДЗСВ – специ-
ализирани наказателни съдилища.
По отношение на специализираното на-
казателно правосъдие Конституционният 
съд е имал възможност да се произнесе, че 
създаването на специализирани наказателни 
подразделения и структури „е с оглед по-доб- 
рото противодействие на отделните видове 
престъпления и е от компетенциите на На-
родното събрание“ (Решение № 10 от 1998 г. 
по к. д. № 8/1998 г.; Решение № 8 от 2005 г. 
по к. д. № 7/2005 г.; Решение № 10 от 2011 г. 
по к. д. № 6/2011 г.; Решение № 6 от 2018 г. 
по к. д. № 10/2017 г.). Това е изключителна 
законодателна компетентност по смисъла на 
чл. 119, ал. 2 и чл. 133 от Конституцията и е 
въпрос на законодателна преценка по целе-
съобразност (Решение № 10 от 2011 г. по к. д. 
№ 6/2011 г.). Основният закон допуска създа-
ването на специализирани съдилища (чл. 119, 
ал. 2), при което по целесъобразност към тях 
се разпределят по волята на законодателната 
власт определени видове дела, които до този 
момент са били подсъдни на общите съдилища 
(Решение № 10 от 2011 г. по к. д. № 6/2011 г.; 
Решение № 6 от 2018 г. по к. д. № 10/2017 г.). 
Определянето на критерий за специализация 
е оставено изцяло на законодателя, без той да 
е предварително ограничен в избора на един 
или друг подход (Решение № 6 от 2018 г. по 
к. д. № 10/2017 г.). 
При упражняване на това конституционно 
правомощие през 2011 г. Народното събрание 
е направило изменения в ЗСВ, с които се 
създават Специализираният наказателен съд, 
Апелативният специализиран наказателен 
съд, Специализираната прокуратура, както и 
Апелативната специализирана прокуратура. 
Законодателят е приел, че специализацията 
на съдилищата и прокуратурите в отделни 
самостоятелни структури е необходима за 
повишаване на качеството и ефективността на 
правосъдието в съответната сфера. С редица 
други разпоредби са създадени съответните 
съдийски и прокурорски длъжности, опреде-
лени са местната, родовата и функционалната 
подсъдност на тези съдилища. Първоначално на 
специализираните органи са възложени делата 
за престъпления, извършени от организирани 
престъпни групи, като с последващи изменения 
на закона тяхната компетентност е разшире-
на. След анализ и оценка на резултатите от 
дейността на специализираните наказателни 
съдилища и прокуратури, видно от мотивите 
към законопроекта на оспорения ЗИДЗСВ, 
законодателят е стигнал до извода, че те не са 
постигнали формулираните при създаването 
им цели, с което е обоснована необходимостта 
от тяхното закриване. 
Видът и устройството на специализирани-
те наказателни съдилища и прокуратури по 
чл. 119, ал. 2 от Основния закон не са предмет на 
специална конституционна уредба и са предмет 
на законодателна уредба от Народното събрание 
в установените от Конституцията предели на 
законодателната целесъобразност. По силата 
на чл. 133 от Основния закон на парламента 
е възложено да уреди със закон въпросите, 
свързани с организацията и дейността на ВСС, 
на съдилищата, на прокурорските и следстве-
ните органи, статута на съдиите, прокурорите 
и следователите, условията и реда за тяхното 
назначаване и освобождаване от длъжност, 
както и за осъществяване на тяхната отговор-
ност. В обхвата на това негово правомощие е 
и материята, предмет на уредба в разпоредбата 
на чл. 119, ал. 2 от Конституцията, поради 
което не съществува конституционна пречка 
за законодателя, на когото чл. 133 от Консти-
туцията възлага уредбата на организацията и 
дейността на съдебната власт, както да създаде